**ČEŠKI JEZIK I KULTURA – MODEL C**

Učenici svih bjelovarskih osnovnih škola imaju mogućnost učiti Češki jezik i kulturu po Modelu C u I. osnovnoj školi. Sukladno Državno pedagoškim standardima (članku 30. DPS-a osnovnoškolskog i članku 43. DPS-a srednjoškolskog sustava odgoja i obrazovanja) obrazovanje učenika nacionalnih manjina provodi se na temelju 3 modela organiziranja i provođenja nastave (A, B i C).

Nastava po Modelu C je jedan oblik nastave u kojem se uči jezik i kultura te kad učenik odabere pohađanje nastave po Modelu C ona postaje redovna nastava, koja se ocjenjuje.

 

*Dani češke kulture, Bjelovar, 2015. Naše jaro, Doljani, 2012.*

Osim učenika pripadnika nacionalne manjine, dobrodošli su svi učenici koji žele naučiti jezik, kulturu, običaje, pjesme… Čeha koji na području Hrvatske žive više od 200 godina. U Bjelovarsko-bilogorskoj županiji živi najveći broj Čeha u Hrvatskoj, a mnogi od njih ostavili su značajan doprinos i u gradu Bjelovaru.

Znanje jezika u današnjem svijetu je od neprocjenjive važnosti, vaša djeca imaju mogućnost učenja jezika i kulture svojih predaka ili sugrađana, a time mogu bolje upoznati sebe i ljude oko sebe.

 

*Naše jaro, Končanica 2016. Učitelj iz Češke, 2016.*

Nastava češkog jezika provodi se u I. osnovnoj školi već nekoliko godina, kako to izgleda možete vidjeti na fotografijama s nastave, posjećuju nas i učitelji iz Republike Češke kako bismo što bolje usavršili izgovor. Vrlo rado nastupamo u Češkoj obeci ili na manifestacijama u organizaciji Saveza Čeha u Republici Hrvatskoj.

 ****

*Dani češke kulture, Bjelovar, 2014. Festival češke dječje pjesme, Končanica 2015.*

Dvije učenice naše škole u lipnju 2017. boravile su tjedan dana na Ljetnoj školi u Republici Češkoj s učenicima čeških škola iz Daruvara i Končanice te ostalih škola iz Hrvatske u kojima se provodi model C. Stekle su nove prijatelje i vidjele nekoliko najpoznatijih čeških gradova i dvoraca, npr. glavni grad Prag, Plzenj, dvrce Karlštejn i Hluboka.

 

*Kutna Hora, 2017. Hluboka, 2017.*

S učiteljicom iz Češke smo doživjeli atmosferu češkog božića, ukrašavali smo tradicionalne božićne kolačiće – perníke (medenjake), a upoznali smo i božićne i uskršnje običaje.

 

*Božićni običaji, 2017. Dan škole, 2017. - ples u češkoj narodnoj nošnji*

Dodatne informacije za nastavu i organizaciju predmeta Češki jezik i kultura možete dobiti od učiteljice:

Marina Kolaček Novosel, prof.

091 591 88 70

e-mail: [marina.k.novosel@gmail.com](mailto:marina.k.novosel@gmail.com)